மாமா, மாமி என்பவர்கள் யார்?. சித்தப்பா, சித்தி என்பவர்கள் யார்?.யாழினி இன்று பள்ளிக்கு செல்ல வில்லை. அவளுக்கு உடம்பு சரியில்லை. யாழினியின் அம்மா அவளுக்காக அரிசி கஞ்சி தயாரிப்பதாகச் சொன்னார்கள். யாழினிக்கு அரிசிக் கஞ்சி என்றால் பிடிக்கவே பிடிக்காது..அரிசியை எடுத்து அம்மா சுத்தம் செய்த போது, அதில் இருந்த ஒரு நெல்மணி யாழினியை அழைத்தது.  என்ன நெல்லா பேசியது?  யாழினிக்கோ  தாங்க முடியாத வியப்பு!.என்ன யாழினி. ஆச்சரியமாக உள்ளதா?  'நான் தான்  பேசுகிறேன்' என்று சொன்னது நெல். நான் வளமான வண்டல் மண்ணில் விளைவேன், அதிக மழை, மிதமான வெப்பம், ஈரப்பதம் ஆகியவை எனக்குத் தேவை. மழை குறைவாகப் பெய்யும் இடங்களில் நீர்ப்பாசனம் மூலமாக என்னை சாகுபடி செய்கிறார்கள் என்றது நெல்..நெல்லின் பேச்சை கேட்ட யாழினிக்கு அதனைப் பற்றி நிறைய தெரிந்து கொள்ள வேண்டும் என்ற ஆர்வம் ஏற்பட்டது.  'உன்னை எவ்வாறு விளைவிக்கிறார்கள்?' என்று கேட்டாள்.